钦定古今图书集成/理学汇编/学行典/第238卷 > 何穆
## 钦定古今图书集成/理学汇编/学行典/第238卷 > 何穆

按《南昌郡乘》：何穆，字茂钦，丰城人，时升之子。嗜学，应
举不遂，恬不介意。绍兴壬子，韩世忠统师二十万，道
出丰城，时剧暑绝流，穆曰：“壶浆迎师古则然。”令结茅
浚溪为饮，以饷军士。病不能去者，舁归医养之。至有
窍血流污，人不能堪，穆躬为洗沐，病良已。或丐为奴
以报，不许，赠而遣之。母任氏，再适熊，犹竭力奉养，且
携熊子以避兵。邑人称为“孝友。”